Ég ákvað að byrja morguninn á að setjast í skrifstofustólinn , halla mér aftur og hlusta á gamalt viðtal Eiríks Guðmundssonar við skáldið Hannes Pétursson í tilefni þess að fimmtíu ár voru liðin frá útkomu fyrsta kvæðasafns hans . Í 53 : 26 mínútur sat ég með lokuð augu og hlustaði á skáldið og Eirík sjálfan . Heitir þetta ekki mindfulness í dag ? „ Ég hefði ekki orðið hamingjumaður hefði ég ekki getað ort . “ Af garðverkefni er það að frétta , því það eru nokkrir sem spyrja um það , að ég hef fengið ótrúlegt magn af mold sent með vörubíl . Nú er ég búinn að grafa tímunum saman svo pláss sé fyrir alla þessa mold í garðinum . Hér er að ofan er mynd af moldarhlassinu .